MINUN KÄTENI ― MINUN OJENTAUTUMISENI
Isä, kiitos Sanasi voimasta ja siitä, että se tuo meihin elämää.
Herra, kiitos, että voimme katsoa Sinuun tänään innostuneina siitä, -
mitä olet varannut meille. Jeesuksen nimessä, aamen.
Minun käteni, minun ojentautumiseni. Sinun kätesi, sinun ojentautumisesi.
Kätesi ovat ikkuna sydämeesi. Ne kertovat todella paljon sinusta.
Se, mitä olen tehnyt käsilläni, kertoo paljon sydämeni tilasta.
Mitä kätesi kertovat sydämestäsi?
Jeesuksenkin kädet kuvaavat Hänen sydäntään.
Näemme niissä naulojen jäljet. Ne kertovat Hänen sydämestään.
Jos tutkimme Jumalan kätten työtä Vanhassa testamentissa, -
opimme paljon Hänen sydämestään. Sanon tämän vielä kerran: -
Uskon, että kätemme kertovat paljon elämästämme, sydämestämme -
ja arvojärjestyksestämme. Jumalan käsissä oli niin paljon.
Jesaja on yksi Vanhan testamentin niin sanotuista suurista profeetoista.
Hänellä oli upea kyky nähdä asioita. Hän näki ennalta joulun tapahtumat.
Jes. 9:5 "Sillä lapsi on meille syntynyt, poika on meille annettu, -
jonka hartioilla on herraus, ja hänen nimensä on: -
Ihmeellinen neuvonantaja, -
Väkevä Jumala, Iankaikkinen isä, Rauhanruhtinas."
Jesaja näki tämän kauan etukäteen.
Hän näki yhtä tarkasti myös asioita taivaasta ja Jumalasta, -
erityisesti Jumalan käsistä. Jakeista, jotka luen teille aluksi, -
näette, kuinka Jesaja kykeni puhumaan itsensä Jumalan sanoja, -
joilla Herra kuvaili omia käsiään.
Jumalan kädet edustavat muun muassa Hänen voimaansa.
Jumalan voima näkyy Hänen kättensä töissä. Jakeessa Jes. 45:12 -
Herra sanoo: "Minä olen tehnyt maan ja luonut ihmisen maan päälle; -
minun käteni ovat levittäneet taivaan, -
minä olen kutsunut koolle kaikki sen joukot."
Jumalan kädet ovat levittäneet taivaan kuin verhon, -
ja Hän on kutsunut koolle taivaan joukot. Hän siis käskyttää tähtiä.
Jumala on käsillään levittänyt taivaat eli kaiken, mikä liittyy -
tähän suureen maailmankaikkeuteen. Hän on käskenyt tähdet paikoilleen.
Jumalan käsissä on voimaa. Hän jopa käskytti tähtiä.
Hän käski Pohjantähden asettua Pohjoismaiden ja Britannian ylle.
Se on niin harvinainen ja arvokas, että ihmisten tulee osata arvostaa sitä.
Niinpä he saavat nähdä sen vain harvoin. Yleensä se on pilvien, -
sateen, lumen ja muiden meille kaukaisten asioiden peitossa.
Sitten Hän käski Etelänristin mennä Australian yläpuolelle.
Se on niin kaunis ja kirkas, ettei sitä tule kätkeä tai himmentää.
Niinpä se saa näkyä lähes joka yö.
Jumalan kätten työ antaa siis käsityksen Hänen voimastaan.
Sinunkin käsissäsi on voimaa. Niillä on voima antaa, siunata, -
muuttaa maailmaa ja kurkottaa sinun itsesi ulkopuolelle.
Jesaja ei kuvannut Jumalan käsien kautta vain Hänen voimaansa.
Jesaja puhuu myös Jumalan luovuudesta.
Jumala puhuu Jesajan kautta käsissään olevasta luovuudesta.
Lukemaamme jaetta edellinen jae, Jes. 45:11, kuuluu näin: -
"Näin sanoo Herra, Israelin Pyhä, joka on hänet tehnyt".
Jumala on Israelin ja ihmiskunnan Pyhä Jumala, -
mutta myös niiden Luoja. Jae jatkuu: "Kysykää tulevaisia minulta -
ja jättäkää minun haltuuni minun lapseni, minun kätteni teot."
Hänen kättensä työt kuvaavat Hänen uskomatonta luovuuttaan.
Jumalan käsistä näkyy Hänen voi- mansa, luovuutensa ja rakkautensa.
Jeesuksen rakkaus näkyy Hänen naulojen lävistämistä käsistään, -
mutta myös Jumalan käsistä näkyy Hänen rakkautensa sinua kohtaan.
Jes. 49:14 "Mutta Siion sanoo: -
'Herra on minut hyljännyt, Herra on minut unhottanut'."
Tuntuuko sinusta koskaan siltä, ettei Jumalaa ole olemassa? Jae 15 -
"Unhottaako vaimo rintalapsensa, niin ettei hän armahda kohtunsa poikaa?
Ja vaikka he unhottaisivatkin, minä en sinua unhota.
Katso, kätteni hipiään olen minä sinut piirtänyt, -
sinun muurisi ovat aina minun edessäni."
Jumala on tatuoinut nimesi kämmeniinsä. Eikö ole ihmeellistä?
Hänen käsissään on Hänen voimansa, luovuutensa ja rakkautensa.
Ja aivan varmasti Hän esittelee nimiämme ylpeänä, -
sillä niin ajattelemme rakkaistamme. Sellainen Jumala on sinua kohtaan.
Jumalan käsissä on Hänen voimansa, luovuutensa ja rakkautensa -
ja myös Hänen asentonsa. Raamattu puhuu Jumalan käsistä, -
joita Hän ojentaa ja kurkottaa meitä kohti. Jes. 65:1 -
"Minä olen suostunut niiden etsittäväksi, -
jotka eivät minua kysyneet, -
niiden löydettäväksi, jotka eivät minua etsineet; -
minä olen sanonut kansalle, joka ei ole otettu minun nimiini: -
Tässä minä olen, tässä minä olen!
Koko päivän minä olen ojentanut käsi- äni uppiniskaista kansaa kohden, -
joka vaeltaa tietä, mikä ei ole hyvä, omain ajatustensa mukaan".
Kuinka Jumala ottaa tämän kapinoivan kansan vastaan?
Armo ei kuulu vain Uuteen testa- menttiin. Jumala ojentaa käsiään -
sellaisten ihmisten puoleen, jotka eivät etsi Häntä, -
eivät ole kiinnostuneita Hänestä ja tuomitsevat Hänet uskonnon -
tai omien kielteisten kokemustensa perusteella.
Nimesi on kirjoitettu Hänen käsiinsä, ja Hän ojentaa niitä sinua kohti.
Uskon, että kätemme ovat ikkuna sieluumme tai sydämeemme.
Ne kertovat loppujen lopuksi todella paljon elämästämme.
Tämä on vain uurteinen, vanha käsi, mutta kätteni työt kertovat -
loppujen lopuksi paljon minusta ja sinun kättesi työt sinusta.
Tuossa Jesajan kohdassa näkyy Jumalan sydän.
Näin taivaassa puhutaan ihmiskunnan tilasta ja ihmisistä, -
jotka eivät edes etsi Jumalaa. Kuvittele Jeesusta taivaassa -
katsomassa ihmiskunnan ahdinkoa ja Jumalan asennetta meitä kohtaan.
Jeesuksen asenne oli tällainen: "Tässä minä olen, tässä minä olen!"
Kaikki, mitä joulun aikaan tapahtuu, johtui siitä, -
että Isä ja Jeesus tekivät taivaassa päätöksen ja Jeesus sanoi: -
"Tässä minä olen, tässä minä olen!" ja tuli taivaasta ihmishahmossa.
Sitä kutsutaan inkarnaatioksi eli lihaksi tulemiseksi.
Jumala tuli lihaksi. Kun Jeesus tuli maan päälle, -
Hän oli Jumala, jolla oli iho. Miksi Hän tuli luoksemme sellaisena?
Jotta voisi samaistua meihin ja kantaa syntimme, kipumme ja sairautemme.
Jumala ei seiso taivaassa näin -
katsoessaan meitä syntisiä ihmisiä.
Ei, Hän ojentaa kätensä näin jopa kapinoivia ihmisiä kohti.
Aika uskomatonta, kun sitä ajattelee.
Entäpä meidän kätemme? Jumala sanoo: "Tässä minä olen!"
Haluaisin lukea vielä yhden kohdan Jesajan kirjasta, sen luvusta 6.
Siinä puhutaan Israelin kuningas Ussiasta.
Ajan säästämiseksi kerron, että kuningas Ussia oli kuollut.
Hän oli suuri kuningas, ja israelilaiset surivat menetystään syvästi.
Kaiken tämän keskellä Jesaja sai todella elävän näyn taivaasta.
Hän näki itsensä Jumalan. Jae 1: "minä näin Herran istuvan korkealla -
ja ylhäisellä istuimella, ja hänen vaat- teensa liepeet täyttivät temppelin."
Jesaja sai näyn taivaasta ja pääsi kuuntelemaan keskustelua siellä.
Aivan kuin hän kuuntelisi puhelinlinjaa, jolla Isä Jumala, -
Poika Jeesus ja Pyhä Henki keskustelevat keskenään -
ihmiskunnan ahdingosta. Luen kohta keskustelun lopun, -
mutta ensin luen jakeesta 3, jossa enkelit puhuvat keskenään: -
"Ja he huusivat toinen toisellensa ja sanoivat: 'Pyhä, pyhä, pyhä -
Herra Sebaot; kaikki maa on täynnä hänen kunniaansa'."
Jae 5 "Niin minä sanoin: 'Voi minua! Minä hukun...'"
Nähdessään Jumalan ja taivaallisen keskustelun Jesaja huomasi -
oman syntisyytensä ja ympärillään olevien ihmisten ahdingon.
Jae 8 "Ja minä kuulin Herran äänen sanovan: 'Kenenkä minä lähetän?
Kuka menee meidän puolestamme?'" Keitä ovat nämä "me"?
Jumala puhuu itsestään me-muodossa. Isä Jumala, -
Jeesus eli Poika ja Pyhä Henki puhuivat siitä, kuka lähtisi.
Jesaja nosti kätensä ja sanoi: "Katso, tässä minä olen, lähetä minut".
Hän sanoi samat sanat kuin Jeesus. Hänellä oli samanlainen asenne.
Jesaja pystyi tuomaan meille Jumalan sanat ja tekikin sen.
Hän näki ennalta joulun tapahtumat ja ennusti tulevista asioista, -
muttei pystynyt samaan kuin Jeesus. Adventti tarkoittaa jonkin tulemista.
Jeesus tuli luoksemme, ja Hän voi pelastaa meidät synnistä, -
parantaa särkyneen sydämemme ja muuttaa elämämme.
Koko kolmiyhteinen Jumala, -
Isä, Poika ja Pyhä Henki ojentaa käsiään meitä kohti.
Kristinuskosta voi tulla itsekeskeistä. Ylistys on upeaa.
Se, että kasvamme syvälle Jumalan Sanaan, on kaunista, -
ja Sanalla on ihmeellinen vaikutus elämäämme.
Yhteys ja muiden uskovien kanssa oleminen on upeaa, -
mutta jos ylistyksessä on kyse vain kokemuksestamme, -
jos sitoudumme Jumalan Sanaan vain voidaksemme viisastella sillä, -
ja jos yhteydessä on tärkeintä oma hyvä olomme ja me itse, -
ylistykseen kohotetut kätemme eivät tavoita sitä, mitä Jumala haluaa.
Näin tapahtuu, jos kristillisyydessä ja uskossa on kyse vain meistä.
On surullista, että niin monien ihmisten mielestä pyhitys -
eli lähemmäs Jumalaa pääseminen ja vanhan luonnon katoaminen -
tarkoittaa elämänpiirin kaventumista.
Se vääristää ajatuksen siitä, mitä tapahtuu, -
kun me tulemme pienemmiksi ja Jumala meissä tulee suuremmaksi.
Jos se todella on totta elämässäsi, kättesi tulisi päinvastoin näyttää, -
että sydämesi on apposen auki Jumalan asioille.
Mitä ylistysasentomme kertoo meistä? Entä kätemme ja se, mitä ne tekevät?
Entäpä Jumalan meille antamat kyvyt, lahjat ja luovuus?
Mitä ne todella kertovat meistä?
Tässä huoneessa on ihmisiä, jotka osaavat paljon hienoja asioita.
Ehkä sinusta tuntuu, ettei sinulla ole sellaisia lahjoja.
Elämäsi voi tuntua pieneltä ja merkityksettömältä, mutta jo se, -
että kuulut tavoittavaan seurakuntaan, tekee elämästäsi sinua suuremman.
Jo se, että käytät tähän aikaasi, energiaasi, lahjojasi ja resurssejasi -
ja pysyt paikalla uskon hengessä aivan kokouksen loppuun asti, -
ettet keskeyttäisi täällä olevaa uskon henkeä, -
tarkoittaa, että käytät sitä, mitä käsissäsi on, Jumalan kunniaksi.
Se, mitä Jumala on sinulle antanut, vaikuttaa omaa elämääsi laajemmin.
Ehkä olet kuullut eräästä sanonnasta.
Sanotaan, että jos mittaat itsesi päästä varpaisiin -
ja levität sitten kätesi, sormenpäidesi etäisyyden toisistaan pitäisi olla -
täsmälleen sama kuin pituutesi.
Voit kokeilla kotona, onko se totta. Jos ei, älä soita minulle.
Kysy Googlelta, mistä juttu on peräisin.
Olipa kerran nyrkkeilysankari Sonny Liston. Olen niin vanha, -
että muistan kuulleeni hänen nimensä radiosta lapsena.
Hän oli yksi suurimpia nyrkkeilyn maailmanmestareita -
ennen Cassius Clayta ja Mohammed Alia, joka leijui kuin perhonen -
ja pisti kuin mehiläinen. Hän oli 184 senttiä eli noin kuusi jalkaa pitkä.
Hän oli 184 senttiä pitkä, -
mutta hänen sormenpäidensä väli kädet levitettyinä sivulle oli 213 cm.
Se teki hänestä hyvän nyrkkeilijän.
Pitkien käsivarsiensa ansiosta hän pääsi vastustajan suojauksen taakse.
Mitä suurempi olet, sitä pidemmälle yllät. Saatat olla pienikokoinen, -
mutta jos sinulla on suuri henki, suuri näky ja suuri sydän -
jos elät suurta ja avointa elämää etkä käperry itseesi, -
vaikutuksesi ympäröivään maailmaan -
voi ulottua hyvinkin kauas sinusta.
Mitä teemme sillä kaikella, mitä Jumala on käsiimme antanut?
Mitä suurempia olemme, sitä laajempi vaikutuspiirimme on.
Uskon, että vain olemalla osa tällaista seurakuntaa jokaisella meistä -
on mahdollisuus vaikuttaa laajemmalle kuin aavistammekaan.
Älä siis aliarvioi vaikutuspiiriäsi. Yrityksesi voi tuntua pieneltä, -
mutta sillä voi olla suuri vaikutus, jos johdat sitä suurella sydämellä.
Se voi olla sinua itseäsi suurempi. Seurakuntamme näky on kirjattu ylös.
Seurakuntamme näkylausekkeen tarina alkoi 1980-luvun lopulla.
Pieni joukko seurakuntamme johtajia vietti retriittiä Blue Mountainsissa.
Puhuimme näystä ja yritimme keksiä seurakunnalle näkylauseketta.
Lauseke, johon päädyimme, alkaa sanalla "tavoittaa".
Näkymme on tavoittaa maailmaa rakentamalla suuri, -
Kristus-keskeinen ja Raamattuun perustuva seurakunta, -
joka muuttaa ihmisten asenteita. Toisin sanoen autamme ihmisiä -
vahvistumaan ja johtamaan jokaisella elämänalueella: -
urheilijana, opettajana, äitinä, kotirouvana, -
liikemiehenä, joka tekee uraa yritysmaailmassa, -
tai opiskelijana, joka kehittää kykyjään toteuttaakseen sydämensä kutsua.
Rakastan sitä, että seurakuntamme perusajatus on tavoittaa ihmisiä -
ja muuttaa maailmaa. Jumalan armosta meistä ei ole mielestäni -
tullut itsekkäämpiä, kun olemme kasvaneet, vaan tavoittavampia.
Minusta on surullista, että moni yhdistää pyhityksen -
elämän vaikutuspiirin pienenemiseen.
Jakeessa Jes. 6:3, jonka aiemmin luin, puhutaan Jumalan pyhyydestä.
"Pyhä, pyhä, pyhä Herra Sebaot". Jae jatkuu: "kaikki maa on täynnä -
hänen kunniaansa". Jumalan pyhyys ei pienennä Häntä.
Jumalan pyhyys liittyy Hänen kykyynsä olla läsnä kaikkialla.
Hän pystyy tavoittamaan jokaisen, ripustamaan tähdet paikoilleen -
ja levittämään taivaat kuin verhon. Tuo sama Jumala, -
joka voi ripustaa tähdet paikoilleen ja luoda uutta käsillään, -
levitti kätensä ristille kantaakseen sinun kipusi.
Kaunista. Jumalan pyhyys ei siis tee Hänestä pienempää.
Miksi siis ihmiset yhdistävät nuo asiat?
Jos elit ennen suurta elämää juhlien keskipisteenä -
ja sinulla oli paljon ystäviä, ja olet uskoon tultuasi -
rajoittanut ja kutistanut elämääsi, olet ehkä ymmärtänyt jotain väärin.
Jumalan asettaminen etusijalle avaa suuria mahdollisuuksia elämässä, -
jos annat Jumalan Sanan toteuttaa Jumalan tahtoa elämässäsi.
Haluamme tulla Jeesuksen kaltaisiksi. Siihen on toki pitkä matka, -
mutta Jumalan pyhyyden tunteminen ei tarkoita sitä, että meistä tulee -
pieni, merkityksetön jäännös, joka eristäytyy ihmisistä. Päinvastoin!
Haluan, että seurakuntamme on aina sitoutunut ihmisten tavoittamiseen.
En halua, että käytämme Jumalan antaman siunauksen -
vain omaksi hyväksemme. Mitä suuremmaksi kasvat, -
sitä laajempi vaikutusalasi on. Moni ajattelee, että seurakunnan -
pitää olla pieni, pyhä ja syvällisiin asioihin keskittynyt yhteisö.
Jos seurakunta on todella iso, sen täytyy tehdä jotain väärin, -
mutta tosiasiassa Jumalan sydän on laajentanut vaikutuspiiriämme.
Entä sinä? Nouseeko kätesi helposti -
vai laitatko kätesi puuskaan? Kumpi näistä asennoista -
on sinulle luontevampi, kumpi on automaattinen reaktiosi?
On hienoa, että seurakuntana voimme vaikuttaa yhä laajemmin.
Osa kanavista, joilla Hillsong TV näkyy, mittaa katsojalukuja.
Tavoitamme kymmenen tai jopa monta sataa miljoonaa ihmistä.
Olet mukana mahdollistamassa sitä. Älä siis aliarvioi vaikutusalaasi.
Jos elämme rajoittuneesti, kätemme ovat lyhyet tavoittamaan -
ja elämämme vaikutus jää pieneksi. Voimme elää myös isosti.
Se alkaa siitä, että Raamattu saa laajentaa ajatteluasi ja sydäntäsi.
Silloin voit tehdä elämäsi vähäpätöisetkin asiat niin, -
että vaikutat itseäsi laajemmalle. Se on minusta voimallinen tilaisuus, -
ja rakastan sitä. Seurakuntalaisemme palvelevat monenlaisilla tavoilla.
Ystävät, älkää koskaan aliarvioiko vaikutusalanne kokoa.
Kätenne edustavat sydäntänne ja vaikutusta, joka teillä voi olla.
Se voi ulottua todella kauas, jos vain näemme, mikä on tärkeää.
Lopuksi vielä muutama kysymys.
Ensimmäisen mainitsin jo. Onko sinulle luontaista nostaa kätesi?
Ilmoittaudutko vapaaehtoiseksi auttamaan, antamaan, -
rakentamaan Valtakuntaa, kulkemaan rinnalla, rohkaisemaan, -
luomaan yhteyttä kokouksen jälkeen, auttamaan Punaista ristiä -
tai osallistumaan yhteisön auttamiseen jollain muulla tavalla?
Onko sinulle luontevaa toteuttaa sisälläsi sykkivää Jumalan kutsua?
Onko luonnollinen reaktiosi nostaa kätesi ja lähteä mukaan?
Toivon, että sanomme aina: "Tässä olen!" kuten Jeesus ja Jesaja.
"Tässä minä olen!" Pysytään aina tällaisen seurakuntana.
Nostetaan nopeasti kätemme, ei laiteta niitä vihaisesti puuskaan.
Eletään myös avoimin käsin. Ovatko nyrkkisi kiinni vai avoinna?
Joskus puristamme seteliä niin, että siinä oleva kuningatar itkee.
Tai jos asut USA:ssa, seteliin kuvattu presidenttikin puhkeaa kyyneliin.
En halua elää niin. Kyse ei ole niinkään rahasta, vaan asenteesta, -
rohkaisusta ja anteliaasta mielestä. Ei eletä kädet nyrkissä.
Jumala ei elä niin, vaan ojentaa kätensä niskoittelevia ihmisiä kohti.
Hän haluaa kohdata heitä. Eletään mekin niin.
Luen vielä yhden raamatunkohdan. Tänään siunasimme lapsia.
Se on todella hienoa ja tärkeä osa pastorin työtä.
Pidämme lapsia Jumalan lahjana ja omistamme heidät Hänelle.
Kun Jeesus yritti koskettaa ja tavoittaa lapsia, -
opetuslapset halusivat päättää, keitä Hän sai kohdata ja keitä ei.
Mark. 10:13 "Ja he toivat hänen tykönsä lapsia, että hän koskisi heihin;
mutta opetuslapset nuhtelivat tuojia." Jeesus halusi siunata lapsia, -
ja opetuslapset hätistivät heidät pois. Jumalan Poika ei ollut heitä varten.
Jae 14 "Mutta kun Jeesus sen näki, närkästyi hän ja sanoi heille: -
'Sallikaa lasten tulla minun tyköni, älkääkä estäkö heitä, -
sillä senkaltaisten on Jumalan valta- kunta. Totisesti minä sanon teille: -
joka ei ota vastaan Jumalan valtakuntaa niinkuin lapsi, -
se ei pääse sinne sisälle.' Ja hän otti heitä syliinsä, -
pani kätensä heidän päällensä ja siunasi heitä."
Jeesus siis ojensi kätensä ja kosketti näitä lapsia.
Kosketammeko me maailmaa?
Lopuksi Jeesus siunasi heitä. Se on elämistä kädet avoimina.
Emme ehkä halua tavoittaa ihmisiä, joita pidämme kurjina syntisinä.
He elävät väärin ja tekevät kamalia asioita.
Jeesus ei ajatellut niin. Hän toivotti kaikki tervetulleiksi.
Jokainen, joka haluaa, saa tulla Herran luokse.
Rukoilen, että me seurakuntana voimme yhä edelleen elää niin, -
että olemme kuin Sonny Liston, eli sylimme on suurempi kuin me itse.
Rukoilen, että myös yksilöinä vaiku- tuksemme on kokoamme suurempi.
Rukoilen, että kätemme kuvaavat sydäntämme -
ja ulotumme kauemmas kuin ennen olisi ollut edes mahdollista.
Rukoilen, että jatkossa ulotumme yhä kauemmas, kun luotamme Jumalaan.
Voitko sanoa tähän "aamen"?
Ylistäkää Herran, Jumalamme nimeä -
kädet kohotettuina
Herra, annan elämäni tietäen, -
että Kristuksessa olen todella olemassa
Pyhä Henki, pala tulen lailla
UUSI HILLSONG-ALBUMI TILATTAVISSA ENNAKKOON
Kirjasta on ihmisille apua, koska se on rehellinen.
Tämä mies on elävä todiste Jumalan työstä hänessä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Kiitos, että katsoit ohjelmaa. Iloitsemme ihmisistä kaukana, -
jotka katsovat ohjelmaa ja toivomme, että he saavat siitä jotain.
Se merkitsee meille paljon. Rukoilemme puolestanne.
Muistakaa, että paras on vielä edessä!
Herra, tässä läsnäolossasi annan itseni -
Sinun kirkkaudellesi kunniaksesi
Elävä vesi, villi joki minussa
Upota minut armoosi
Avoin taivas syöksyy ylleni
Eheytä minut kirkkaudessasi
Pyhä Henki, pala tulen lailla, -
Kuluta minut, kuluta minut
Herra, tässä läsnäolossasi annan itseni -
Sinun kirkkaudellesi kunniaksesi
Suomennos: Anni Lähteenmäki